### Какво е дроселова клапа?



Дроселовата клапа е част от системата за образуване на горивовъздушната смес. Тя регулира количеството свеж въздух, постъпващ във всмукателия колектор на автомобила. Разположена е между [въдушен филтър](/vazdushni-filtri_tb85/ "въздушни филтри") и **всмукателен колектор**. 


При натискане на педала на газта, клапата се отваря и пропуска въздушен поток към двигателя. Колкото по-силно се натиска педала на газта, толкова повече се отваря **дроселова клапа** и повече въздух се подава към горивото. Във всмукателния колектор се образува смесването на горивото с въздуха, след което постъпва в двигателя.


В по-старите и евтини автомобили е поставена механична дроселова клапа. Тя лесно се диагностицира, демонтира и почиства. Повечето съвременни автомобили са оборудвани с електронна дроселова клапа. Диагностиката и ремонта са по-сложни.


